José Ramón Lasuén Sancho (Alcanyiz, Baixo Aragón, provincia de Teruel, 20 de noviembre de 1932 - Zaragoza, Comarca Central, provincia de Zaragoza, 11 de chinero de 2023) estió un economista y politico aragonés, qui en 1977 estió uno d'os establidors d'a coalición electoral Unión de Centro Democrático con o suyo partiu, a Federación Social Demócrata, que fundó dimpués de fundar o Partido Social-Demócrata de Aragón. Tamién estió president d'a Comisión aragonesa que negoció o trespaso de competencias dende o Estato enta la Deputación Cheneral d'Aragón en 1978.

En setiembre de 1978 albandonó UCD y dende 1982 colaboró con Alianza Popular, encara que en 1987, dimpués de tensas descusions con Abel Matutes, albandonó ixe partiu y dentró en o Centro Democrático y Social d'Adolfo Suárez.
José Ramón Lasuén Sancho